ทรัมป์ เลือก เร็กซ์ ทิลเลอร์สัน CEOเอ็กซอน สนิทปูติน เป็นรมว.ต่างประเทศ
โดนัลด์ ทรัมป์ เตรียมประกาศชื่อ เร็กซ์ ทิลเลอร์สัน CEOของบ.เอ็กซอน โมบิล นั่งเก้าอี้ รมว.ต่างประเทศคนใหม่ ในฐานะเป็นนักธุรกิจชั้นนำที่มีประสบการณ์ทางการทูตมาอย่างโชกโชนจากการ ดีล กับผู้นำประเทศต่างชาติมามากมาย เชื่อจะสามารถตอบคำถามของวุฒิสภาถึงสายสัมพันธ์ที่แนบแน่นกับปธน.ปูตินได้,เมื่อ 13 ธ.ค. สำนักข่าวรอยเตอร์รายงาน อ้างการเปิดเผยจากเจ้าหน้าที่อาวุโสในคณะส่งมอบอำนาจทำงานในทำเนียบขาวว่า นายโดนัลด์ ทรัมป์ ว่าที่ประธานาธิบดีคนใหม่ของสหรัฐฯ จะออกมาประกาศในเช้าวันอังคารที่ 13 ธ.ค. (ตามเวลาท้องถิ่น) เลือกนายเร็กซ์ ทิลเลอร์สัน ประธานคณะกรรมการบริหาร หรือซีอีโอวัย 64 ปี แห่งบริษัทพลังงานยักษ์ใหญ่ สัญชาติอเมริกัน เอ็กซอน โมบิล ดำรงตำแหน่งรัฐมนตรีต่างประเทศคนใหม่ของสหรัฐฯ,รอยเตอร์ชี้ว่า การตัดสินใจของทรัมป์ในการเลือกนายทิลเลอร์สันเข้ารับตำแหน่งรมว.ต่างประเทศในรัฐบาลของเขา หลังสาบานตนเข้ารับตำแหน่งประธานาธิบดีสหรัฐฯ คนใหม่ ในวันที่ 20 มกราคม ปีหน้านั้น เนื่องจากเห็นว่า นายทิลเลอร์สัน ถือเป็นนักธุรกิจชั้นนำ ที่มีประสบการณ์ทางการทูตอย่างเก่งกาจ ในฐานะเป็นซีอีโอของบริษัทพลังงานยักษ์ใหญ่สุดในโลก ที่ต้อง ดีล ทำข้อตกลงกับผู้นำประเทศต่างๆ มามากมาย แม้ว่าเขาจะไม่เคยดำรงตำแหน่งทางการเมืองใดๆมาก่อน เช่นเดียวกับทรัมป์ก็ตาม นอกจากนั้น นายทิลเลอร์สัน ซึ่งมีพื้นเพเป็นชาวอเมริกันในรัฐเทกซัส ยังได้รับการสนับสนุนจากแกนนำระดับสูงของพรรครีพับลิกันหลายคน รวมทั้ง นายเจมส์ เบเกอร์ และนางคอนโดลีซซา ไรซ์ อดีตรมว.ต่างประเทศ และนายโรเบิร์ต เกตส์ อดีตรมว.กลาโหมด้วย,ขณะเดียวกัน ทรัมป์ ยังเชื่อว่า นายทิลเลอร์สันจะสามารถรอดพ้นจากคำถามเกี่ยวกับอดีตที่มีสายสัมพันธ์แนบแน่นกับรัสเซียมาก่อน เพราะก่อนหน้านี้ นับตั้งแต่มีการเผยชื่อนายทิลเลอร์สันว่าจะได้รับเลือกให้เป็นรมว.ต่างประเทศคนใหม่แล้ว ได้มีหลายคนกังวลว่า ความใกล้ชิดเป็นพิเศษของนายทิลเลอร์สันกับรัฐบาลรัสเซีย อาจถูกซักถามเป็นพิเศษในระหว่างการขอรับรองจากวุฒิสภาสหรัฐฯ รวมทั้งยังแสดงให้เห็นถึงความสัมพันธ์ของทรัมป์กับรัฐบาลรัสเซียภายใต้การนำของประธานาธิบดีวลาดิเมียร์ ปูตินด้วย นอกจากนั้น ผู้นำรัสเซียยังเคยมอบ เหรียญมิตรภาพ ซึ่งเป็นเหรียญเกียรติยศของประเทศรัสเซียให้แก่นายทิลเลอร์สันเมื่อปี 2556 ในฐานะที่การทำงานของเขานั้นได้สร้างความร่วมมืออย่างแข็งแกร่งให้กับภาคพลังงานของรัสเซีย
โดนัลด์ ทรัมป์ เตรียมประกาศชื่อ เร็กซ์ ทิลเลอร์สัน CEO ของบ.เอ็กซอน โมบิล นั่งเก้าอี้ รมว.ต่างประเทศคนใหม่ ในฐานะเป็นนักธุรกิจชั้นนำที่มีประสบการณ์ทางการทูตมาอย่างโชกโชนจากการ ดีล กับผู้นำประเทศต่างชาติมามากมาย 
โดนัลด์ ทรัมป์,ประธานาธิบดีใหม่สหรัฐฯ,เร็กซ์ ทิลเลอร์สัน,ซีอีโอ เอ็กซอน โมบิล,รมว.ต่างประเทศสหรัฐฯ